Kex Hostel vann nýsköpunarverðlaun Samtaka ferðaþjónustunnar og í rökstuðningi dómnefndar segir að eftirfarandi hafi einkum legið til grundvallar ákvörðun dómnefndar : Í sögunni búi framtíðin og glöggir ferðaþjónustuaðilar nýti sér það til að skapa samkeppnisforskot fyrir sín fyrirtæki . Í síkviku upplifunar - og þjónustuhagkerfi samtímans sé oft vandasamt að ráða í hvernig fortíðin speglast í samtímanum og það oft frekar list en einhver vísindi . Það sé til dæmis verkefni góðra hönnuða að spá í hvernig rétt er að standa að slíku og tala til fólks svo skiljist . Aðferðafræði hönnunar búi þannig yfir einstökum tækifærum til sköpunar og endursköpunar fyrirtækja í greininni , sem jafnframt getur veitt samkeppnisforskot . Alls bárust 18 tilnefningar í samkeppni um nýsköpunarverðlaun Samtaka ferðaþjónustunnar fyrir árið 2011 . Margar voru um nýsköpun og fyrirtæki sem ekki voru komin á markað og því gafst dómnefnd ekki færi á að meta hvort árangur hefði orðið af þeim og þannig gildi nýsköpunarinnar . Reynsla var komin á aðrar tilnefningar , og öll fyrirtæki sem að baki þeim stóðu bjóða ferðavöru af miklum gæðum og metnaði . Dómnefnd var skipuð formanni samtakanna , einum félagsmanni og forstöðumanni Rannsóknamiðstöðvar ferðamála . Árni Gunnarsson , formaður SAF , Pétur Marteinsson , Ásberg Jónsson , Kristinn Vilbergsson og Katrín Júlíusdóttir , ráðherra .